
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMŲJŲ PATALPŲ, ESANČIŲ ŠAKIUOSE, E. STEPONAIČIO G. 10,  PERDAVIMO LAIKINAI NEATLYGINTINAI VALDYTI IR NAUDOTIS

2009 m. lapkričio 26 d. Nr. T-368
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d. 4 p., rajono savivaldybės tarybos 2005 m. gruodžio 22 d. sprendimu Nr.T-359 patvirtintu rajono savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į asociacijos Senovės baltų atkuriamosios istorijos klubo „Sūduvos Tauras“ 2009 m. spalio 7 d. prašymą, nusprendžia:

1.
Perduoti asociacijai Senovės baltų atkuriamosios istorijos klubui „Sūduvos Tauras“ laikinai neatlygintinai valdyti ir naudotis pagal panaudos sutartį dešimčiai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 70,79 kv. m ploto negyvenamąsias patalpas, esančias Šakiuose, E.Steponaičio g.10 (Nekilnojamojo daikto kadastro duomenų byloje Nr. 84/193 unikalus pastato Nr. 8493-5000-5016, pastatas pažymėtas šifru 1E2/p, patalpų indeksai – 2-1, 2-2, 2-3), įstatuose šiuo metu numatytoms funkcijoms vykdyti. 



2.
Įgalioti rajono savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal rajono savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

